Vsebina

# Odpiranje in shranjevanje datotek z besedilom CSV

Z vejico ločene vrednosti (CSV) je vrsta besedilne datoteke, ki jo lahko uporabite za izmenjavo podatkov iz zbirke podatkov ali preglednice med programi. Vsaka vrstica v datoteki z besedilom CSV predstavlja zapis v zbirki podatkov ali pa vrstico v preglednici. Običajno vsako polje v zapisu zbirke podatkov ali celico v preglednici loči vejica. Vseeno pa lahko uporabite druge znake, da ločite polja, npr. s tabulatorskim znakom.

Če vsebina polja ali celice vsebuje vejico, je polje oz. celico potrebno navesti med enojnimi (') ali dvojnimi narekovaji (").

## Kako odpremo datoteko CSV v modulu Calc

1. Izberite Datoteka – Odpri.

2. Poiščite datoteko CSV, ki jo želite odpreti.

   Izberite datoteko, ki ima pripono *.csv.

   Če ima datoteka CSV drugačno končnico, datoteko izberite in nato v polju Vrsta datoteke označite »Besedilo CSV«.

3. Potrdite polje Uredi nastavitve filtra, da se odpre pogovorno okno Uvoz besedila in nastavite možnosti uvoza razločenih podatkov. Če polje Uredi nastavitve filtra ni potrjeno, LibreOffice Calc uporabi nastavitve iz zadnje operacije uvoza besedila.

4. Kliknite Odpri.

Če je polje Uredi nastavitve filtra potrjeno, se odpre pogovorno okno Uvoz besedila. Nato:

- Določite možnosti za razdelitev besedila po stolpcih.

- Z desno tipko miške kliknite stolpec v predogledu, da nastavite obliko ali ga skrijete.

- Kliknite V redu.

Potrdite polje ločila besedila, ki se ujema z znakom, ki je uporabljen kot ločilo besedila v datoteki. V primeru, da ločilo ni navedeno, znak vnesite v vnosno polje.

## Kako shranimo delovni list kot datoteko CSV

Ko izvažate preglednico v format CSV, se shranijo samo podatki trenutnega delovnega lista. Vse druge informacije, vključno s formulami in oblikovanjem, so izgubljene.

1. Odprite Calcov delovni list, ki ga želite shraniti kot datoteko z besedilom CSV.

   Izvoz je možen samo za trenutni delovni list.

2. Izberite Datoteka – Shrani kot.

3. V polje Ime datoteke vnesite ime datoteke.

4. V polju Vrsta datoteke izberite »Besedilo CSV«.

5. (Po želji) Nastavite možnosti polj za datoteko: Besedilo CSV.

   Izberite Uredi nastavitve filtra.

   V pogovornem oknu Izvoz datotek z besedilom izberite želene možnosti.

   Kliknite V redu.

6. Kliknite Shrani.

Podobne teme

Uvažanje in izvažanje datotek z besedilom CSV s formulami

Izvažanje in uvažanje podatkov v Base

LibreOffice – Nastavitve Orodja – Možnosti – LibreOffice Calc – Pogled

Izvozi datoteke z besedilom

Uvozi datoteke z besedilom

Podprite nas!