Vsebina

# LET

Rezultatom izračunov dodeli imena. S tem je omogočeno shranjevanje vmesnih izračunov, vrednosti ali določanje imen v sami formuli. Ta imena veljajo samo v okviru funkcije LET.

### Skladnja

=LET(Ime1; Ime_vrednost1; Izračun_ali_Ime2; [; Ime_vrednost2; Izračun_ali_Ime3 [; ...]])

Ime1: prvo ime, ki ga želite dodeliti. Začeti se mora s črko. Ne more biti izhod formule ali spora s skladnjo obsega.

Ime1 mora slediti pravilom poimenovanja celic v LibreOffice Calc.

Ime_vrednost1 je vrednost ali izračun, ki bo dodeljen Imenu1.

Ime2; Ime_vrednost2;...: (neobvezno) enako kot Ime1 in Ime_vrednost1. Ime_vrednost2 mora slediti Imenu2 itn.

Izračun: izraz formule, ki uporablja vsa imena v funkciji LET.

Izračun mora biti zadnji argument funkcije LET.

### Primeri

Recimo, da smo izdelali manjšo tabelo zbirke podatkov, ki obsega celice A1:DO4 in vsebuje osnovne podatke o 118 kemijskih elementov. Prvi stolpec vsebuje naslove vrstic »Element«, »Simbol«, »Atomsko število« in »Relativna atomska teža«. Naslednji stolpci vsebujejo relevantne podatke za vsakega od elementov, razvrščenih od leve proti desni z naraščajočim atomskim številom. Primer: celice B1:B4 vsebujejo vrednosti »Vodik«, »H«, »1« in »1,008«, medtem ko celice DO1:DO4 vsebujejo »Oganeson«, »Og«, »118« in »294«.

| A | B | C | D | ... | DO
--- | --- | --- | --- | --- | --- | ---
1 | Element | Vodik | Helij | Litij | ... | Oganeson
2 | Simbol | H | He | Li | ... | Og
3 | Atomsko število | 1 | 2 | 3 | ... | 118
4 | Relativna atomska teža | 1.008 | 4.0026 | 6.94 | ... | 294

Izračunajte molsko maso vodne molekule, če veste, da ima molekula dva vodikova atoma in enega kisikovega.

=LET(mHydro; HLOOKUP("Vodik"; $A$1:$DO$4; 4; 0); mOxy; HLOOKUP("Kisik"; $A$1:$DO$4; 4; 0); "Molska masa vode je "&(mOxy+2*mHydro)&" g/mol") vrne "Molska masa vode je 18,015 g/mol".

#### Tehnični podatki

Ta funkcija je na voljo od LibreOffice 24.8.

Ta funkcija NI del standarda Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Imenski prostor je

COM.MICROSOFT.LET

Podobne teme

Stran wiki o funkciji LET (v angl.).

Podprite nas!