Vsebina

# Skladnja V1S1 v formulah Calc

Za sklicevanje na celice podpira Calc tako V1S1 kot tudi širše uporabljeno notacijo A1.

Notacijo V1S1 omogočite v možnostih LibreOffice Calc.

Za dostop do tega ukaza ...

#### Iz menijske vrstice:

Izberite LibreOffice – Nastavitve Orodja – Možnosti – LibreOffice Calc – Formula – Skladnja.

#### Iz vmesnika zloženke v zavihkih:

Na zavihku Orodja izberite Možnosti – LibreOffice Calc – Formula – Skladnja.

#### Na tipkovnici:

Izmenjalka + F12, nato LibreOffice Calc – Formula – Skladnja.

## Notacija V1S1

V notaciji A1 so stolpci označeni s črkami in vrstice s številkami, medtem ko notacija V1S1 uporablja števila tako za stolpce kot vrstice (angleško poimenovanje R1C1).

V notaciji V1S1 LibreOffice Calc so glave stolpcev predstavljene kot števila.

Tako celica A1 ustreza V1S1, kar pomeni vrstico 1 in stolpec 1, medtem ko A2 ustreza R2C1 oz. V2S1, t.j. vrstica 2 stolpec 1.

Dejanska razlika se izkaže pri zapisovanju formul in uporabi sklicev na druge celice.

V notaciji V1S1 so sklici na celice zasnovani na njihovem položaju, relativno glede na dejavno celico.

Primer: če se sklicujemo na celico B5 iz celice A1, to v notaciji V1S1 zapišemo kot R[4]C[1], kar predstavlja štiri vrstice navzdol in en stolpec v desno glede na dejavno celico.

Če pa je dejavna celica C3 oz. S3, se na isto celico (B5) sklicujemo z R[2]C[-1], kar pomeni dve vrstici navzdol in en stolpec v levo.

## Uporaba oklepajev v notaciji V1S1

Oklepaji nakazujejo relativni odmik od dejavne celice.

Pozitivna števila v oklepajih predstavljajo odmik na desno za stolpce in navzdol za vrstice.

Negativna števila v oklepajih predstavljajo odmik na levo za stolpce in navzgor za vrstice.

Če ni zamika za vrstico ali stolpec (t.j. zamik je nič), nič izpustimo v notaciji V1S1. Primer: sklic na celico v isti vrstici vendar dva stolpca levo se zapiše kot RC[-2].

## Absolutni in relativni sklici v notaciji V1S1

Relativni in absolutni sklici se v notaciji V1S1 ohranijo. Spodnja tabela povzema ekvivalenco. Trenutna celica je V3S3 (C3).

Notacija A1 | Notacija V1S1 | Vrsta sklica
--- | --- | ---
A1 | R[-2]C[-2] | Relativni sklic
$A1 | R[-2]C1 | Relativna vrstica in absolutni stolpec
A$1 | R1C[-2] | Absolutna vrstica in relativni stolpec
$A$1 | R1C1 | Absolutni sklic

## Izrazi z obsegi v notaciji V1S1

Operatorji obsega delujejo tako kot v notaciji A1. Primer: formula v celici V1S1, ki sešteje vrste od 1 do 10 v stolpcu 3, zapišemo kot =SUM(RC[2]:R[9]C[2]).

Za izračun vsote vseh vrednosti v stolpcih od 4 do 7 zapišite =SUM(C[3]:C[6]) v V2S1.

Podobne teme

Naslavljanje in sklici, absolutno in relativno

Možnosti formule

Podprite nas!